**DMK anerkendte APPORTERINGSPRØVE.**

**Dansk Münsterländer Klub**  
  
Prøvens formål er at vække og støtte interessen for hundens arbejde efter skuddet, og derigennem at tjene til højnelse af jagtkulturen, samt at skabe yderligere bedømmelsesgrundlag for udvælgelse af avlsmateriale. Prøvelederen kan, hvis det skønnes nødvendigt, begrænse antallet af deltagende hunde i prøven.

**Prøvens afholdelse.**Der kan afholdes én prøve i hvert område om året. Dog kan flere områder slå sig sammen om afholdelsen af prøven. DMK’s bestyrelse kan udpege en prøveleder til en større prøve, f.eks. landsprøve eller landsdelsprøve. Det er prøvelederens ansvar at invitere egnede dommere, der er erfaren med pointsystemet. Prøvelederen er underlagt gældende Fuldbrugsprøveregler hvor ikke andet er nævnt, og det er hans ansvar at prøven bliver afviklet efter reglerne.  
Prøvelederen er prøvens øverste administrative myndighed. Eventuelle klager over prøvens afvikling eller bedømmelse, der ikke umiddelbart kan afgøres ved prøvelederens mellemkomst, skal skriftligt stiles til formanden for DMK senest 8 dage efter prøvens afholdelse.   
Prøvelederen skal, hvis han/hun har bortvist en deltager, foretage indberetning til DMK’s formand. En prøvedeltager, som bortvises fra prøven, har mistet retten til at få prøvegebyret tilbagebetalt.

**Tilmelding.**Tilmelding sker via hundeweb.

**Almindelige bestemmelser.**  
**1.** Der henvises til gældende Fuldbrugsprøveregler, hvor ikke andet er nævnt.  
**2.** Syge eller løbske hunde skal afvises fra prøven. For sådanne hunde tilbagebetales prøvegebyret. Hvis prøvelederen skønner, at det er muligt, kan han dog tillade, at løbske tæver bedømmes, når alle andre hunde er færdigbedømt.  
**3.** Dommeren kan undtagelsesvis tillade, at en hund under prøven skifter fører. Prøven tilrettelægges således, at den i videst muligt omfang viser en alsidig jagthunds praktiske færdigheder.

**Apporteringsprøvens afvikling.**  
Prøven udformes således, at den i videst muligt omfang nærmer sig forholdene under praktisk jagt.

Prøven omfatter:

1. Apportering af udlagte ænder fra tæt vegetation over dybt vand.
2. Apportering af udkastede emner fra tæt vegetation. Der skydes over hunden.
3. Apportering af kanin efter slæb.
4. Apportering af ræv over forhindring.

**Som tillægsdisciplin udenfor bedømmelse:**

1. Apportering af ræv efter 300 m slæb.

**Bedømmelsesregler.**  
Ved bedømmelsen gives følgende karakterer:  
**Karakteren 4** gives for det arbejde, som lever helt op til reglernes krav.

**Karakteren 3** gives for det arbejde, som med få undtagelser lever op til reglernes krav. Arbejdets udførelse skal have en sådan karakter, at man ikke er i tvivl om, at hunden er en sikker hjælper, som vil kunne løse alle jagtlige opgaver tilfredsstillende.

**Karakteren 2** gives for det arbejde, som er behæftet med ikke ubetydelige mangler i forhold til reglernes krav. Opgaven udføres kun delvist, og på jagt ville en lignende præstation have medført, at vildt, som burde være leveret, mistes.


**Karakteren 1** gives for meget mangelfulde præstationer, men arbejdet, der præsteres, indeholder dog så mange elementer fra reglernes krav, at det ikke kan betegnes som helt uantageligt.

**Karakteren 0** gives for den uantagelige præstation. Reglernes krav opfyldes ikke, og den jagtlige værdi af hundens arbejde er uacceptabel.   
**Karakteren - (streg)** gives i tilfælde, hvor hunden ikke har haft mulighed for at blive afprøvet i et fag.

Der gives karakterer i underdiscipliner i hver apporteringsopgave. De for de forskellige underdiscipliner tildelt karakterer bliver ganget med et fagtal (ft.), som er en værdi for den betydning og sværhedsgrad, man tillægger den pågældende underdisciplin. Herved fremkommer det tildelte pointtal.

|  |  |
| --- | --- |
| **Fagtal for de enkelte discipliner:**  Apportering af ænder over dybt vand              Lydighed, dirigerbarhed                                Vildtbehandling                                           Vandpassion                                                Apportering af tre udkastede emner                Lydighed, dirigerbarhed                                Vildtbehandling                                           Ro på post  markeringsevne                           Slæb                                                         Apportering                                                Vildtbehandling                                             Apportering af ræv over naturlig forhindring      Forcering af forhindring                                 Vildtbehandling                                            Appel | **ft.**  4  3  2  2    4  3  2  2  2  5  4  2    4  3  2  2 |

Apportering af ræv efter slæb  
(Fuldbrugsprøvens ræveslæb)  
Til denne tillægsdisciplin forefindes specielt beskrivelse/prøvebevis.

**Bedømmelsesgrundlag for de enkelte discipliner**   
  
**1.** **Apportering af ænder over dybt vand.**   
To ænder udlægges, uset af fører og hund, med en indbyrdes afstand af ca. 30 m. i siv eller anden bevoksning. Afstanden fra standpladsen skal være mindst 30 m., så hunden skal svømme mindst 20 m. over dybt vand for at kunne gennemføre apporteringen. Ænderne skal udlægges samme sted hver gang. Området, hvor ænderne er udlagt, udpeges for føreren. Startstedet afmærkes med to stokke eller lignende, der afgrænser førerens bevægelsesfrihed til siderne. Det er tilladt føreren starte hunden ved vandkanten. Hunden skal aflevere ca. 5 m fra vandkanten. Når hunden er på vej tilbage med and nr. 2, kastes en and synlig for hunden i vandet, samtidig med at der afgives et skud. Kommer hunden over land hjem kastes anden synligt for hunden på land. Den udkastede and apporteres, når and nr. 2 er afleveret. Hvis hunden slipper and nr. 2 og i stedet apporterer den udkastede and, kan hunden ikke bestå disciplinen. For at få højeste karakter i vandpassion må det ikke have pointmæssige fordele, at hunden springer ud i vandet. Det er tilstrækkeligt, at hunden lader sig dirigere ud i vandet. Dommeren afgør, når ænderne skal skiftes. For at bestå, skal alle emner hjem.   
  
**2.** **Apportering af tre stk. udkastede fuglevildt fra tæt vegetation.**  
Føreren står med hunden ukoblet på plads ca. 25 m. fra en tykning (hegn, buskads, skovkant eller lign.) Vindretningen så vidt muligt ryg- eller sidevind. På klarmelding kastes der fra tykningen i forskellige retninger tre stk. fuglevildt. Hver gang der kastes afgives der et skud. Vildtet kastes samme sted hver gang. Stedet skal have en sådan beskaffenhed, at hunden fra standpladsen ikke kan se det udkastede fuglevildt.  
Hunden skal, indtil den får ordre til at apportere, forholde sig helt rolig og tavs. Hvis hunden piber eller er urolig, trækkes der point ved "ro på post". Efter ca. 1 minut skal hunden under mindst mulig indgriben fra føres side apportere det udkastede fuglevildt. Det er tilladt at støtte hunden med tegn og fløjt. Her bedømmes hundens markeringsevne, apporteringsglæde, effektivitet, vildtbehandling og dirigerbarhed. Dommeren afgør, når fuglevildtet skal udskiftes. For at bestå, skal alle emner hjem.  
  
**3.** **Apportering af kanin efter slæb**  
Slæbeterrænet skal være overskueligt. Alle typer af bundvegetation er brugbare. Slæbet lægges i medvind eller sidevind. Slæbets længde er 250 m, og der placeres tre stokke i slæblinien (der må ikke benyttes flag).  
  
Slæbet skal have to knæk på ca. 130 grader. Første stok placeres ved start. 20 m. fra start placeres stok nr. 2 hvortil føreren må følge sin hund. Efter yderligere 80 m. i lige linje lægges første knæk. Efter yderligere 50 m andet knæk, som markeres med en tredje stok. Kaninen slæbes herefter i lige linje 100 m. Kaninen udlægges og slæblæggeren fortsætter lige frem (mindst 20 m) og placerer sig skjult i terrænet. Der skal være mindst 40 m mellem slæbene.  
  
Føreren bliver under hundens arbejde stående ved 20 m. stokken, og hunden skal herfra selvstændigt udrede sporet og apportere kaninen. Hvis hunden har tab, men hurtigt finder sporet uden førerens indgriben, er udredningen i orden. Hvis dommeren skønner, at hunden har mistet kontakten med sporet så meget at den kun tilfældigt kan finde kaninen, skal han bede føreren kalde hunden tilbage, og denne skal da ubetinget starte helt forfra. En hund, der uden at støtte sig til sporet kun tilfældigt finder kaninen, apporterer denne og bringer den til føreren, kan ikke bestå prøven. Hvis hunden kommer uopfordret tilbage til føreren uden kanin, skal den starte helt forfra. Omstart er kun tilladt en gang. Når hunden er på vej tilbage med kaninen, er det tilladt føreren overfor hunden at markere sin placering. Dommeren afgør, når kaninen skal udskiftes.  
  
**4.** **Apportering af ræv over naturlig forhindring**  
Ræven slæbes 100 m. ind i en remise, mose, buskads eller lignende med tilpas høj bundvegetation. Der skal undervejs være en naturlig forhindring (grøft, dige, skrænt eller lignende). Slæbet skal være uden skarpe knæk. Ræven udlægges samme sted hver gang, og udlægger fortsætter mindst 20 m. frem i terrænet, hvor han skjult for hunden kan holde øje med om denne går fra ræven. Frosne, men veloptøede ræve af god kvalitet og nogenlunde ens størrelse - ca. 5 kg - skal anvendes. Hunden skal passere forhindringen og derefter opsøge og apportere ræven og bringe den tilbage til føreren. Tab af ræv ved forcering af forhindring tæller ikke som fejl, ligesom grebsskifte er tilladt, blot fornyet optagelse sker hurtigt uden førerens indgriben. Hunden må aflevere stående eller siddende. Under hundens arbejde forbliver føreren ved startstedet. Det er tilladt at rose hunden når den er på vej hjem med ræven, dog må føreren ikke kontakte hunden ved tab eller greb skifte. Dommeren afgør, når ræven udskiftes.

**Generelle bedømmelsesregler**  
Det er i alle discipliner føreren tilladt at støtte hund med tegn og mådeholdne kommandoer (dog ikke ved udredning af kaninslæb). Voldsom råben og fløjten samt brug af stenkast koster fradrag i lydighed.  
Alle emner skal afleveres siddende. Stående aflevering betyder fradrag i lydighed (dog ikke ved aflevering af ræv). Så længe hunden arbejder energisk og lader sig dirigere i anvist område, skal der gives rimelig tid til at løse opgaven.  
Der henvises i øvrigt til gældende Fuldbrugsprøveregler.

**Præmiering**  
1. præmie kræver mindst 153 point - heraf mindst 56 hovedfagspoint   
2. præmie kræver mindst 140 point - heraf mindst 48 hovedfagspoint   
3. præmie kræver mindst 121 point - heraf mindst 40 hovedfagspoint.

Opnår en hund et 0 eller – (streg) i en disciplin, kan den ikke bestå.

**Apportering af ræv efter slæb**   
**Der henvises til gældende Fuldbrugsprøveregler.**

Slæbet har en længde på 300 m. med knæk ved ca. 100 m. og 200 m. Afstanden mellem slæbene skal være mindst ca. 60 m.

Frosne, men veloptøede, ræve kan anvendes. Det bør tilstræbes at anvende ræve af god kvalitet og nogenlunde ens størrelse, helst ikke over 7 kg.

Føreren må følge sin hund evt. i line ca. 10 m. Hunden skal herefter udrede slæbet og bringe ræven uden indgriben fra førerens side. Dog er det tilladt føreren med armbevægelser at tilkendegive sin position over for hunden, når denne er på vej tilbage med ræven.

Hvis hunden får tab og vender tilbage, eller må kaldes ind, sættes den på sporet igen, men mister derved ét point.

Hvis det samme gentager sig, sættes hunden på sporet igen og mister derved to points. Klarer den ikke slæbet 3. gang afbrydes arbejdet, og hunden har mistet muligheden for at blive præmieret. At hunden på vej tilbage med ræven skifter greb på denne, har ingen indflydelse på præmiegraden, blot det sker, uden at føreren griber ind.   
Hunden må aflevere siddende eller stående.

**Bedømmelse af ræveslæb**  
Der gives karakterer fra 0 til 4. Til hunde, der har bestået, udleveres et af dommeren og prøvelederen underskrevet bevis. Deltagelse i denne disciplin kræver særskilt tilmelding og prøvegebyr forud for prøven.

|  |  |  |  |  |  |  |  |
| --- | --- | --- | --- | --- | --- | --- | --- |
| Dommerskema - DMK apporteringsprøve: | | | | | | |  | | --- | |  | | |
|  |  |  |  |  |  |
| Nr. |  |  |  |  |  |
| Hundens navn: |  |  |  |  |  |
| Race: |  |  |  |  |  |
| Stambogsnr.: |  |  |  |  |  |
| Køn: |  |  |  |  |  |
| Opdrætter: |  |  |  |  |  |  |
| Ejer: |  |  |  |  |  |  |
| Fører: |  |  |  |  |  |  |
|  |  |  |  |  |  |  |
| Discipliner: | | Fagtal | Point | I alt | Hovedfags- point | Evt. bemærkninger |
| 1. Apport på dybt vand | Apportering | 4 |  |  |  |  |
| Lydighed | 3 |  |  |  |
| Vildtbehandling | 2 |  |  |  |
| Vandpassion | 2 |  |  |  |
|  |  |  |  |  |  |  |
| 2. Apport i tæt vegetation | Apportering | 4 |  |  |  |  |
| Lydighed | 3 |  |  |  |
| Vildtbehandling | 2 |  |  |  |
| Ro på post | 2 |  |  |  |
| Markeringsevne | 2 |  |  |  |
|  |  |  |  |  |  |  |
| 3. Slæb | Slæb | 5 |  |  |  |  |
| Apportering | 4 |  |  |  |
| Vildtbehandling | 2 |  |  |  |
|  |  |  |  |  |  |  |
| 4. Apport af ræv | Apportering | 4 |  |  |  |  |
| Forcering af forhindring | 3 |  |  |  |
| Vildtbehandling | 2 |  |  |  |
| Appel | 2 |  |  |  |
|  | Totalt point: | | -- |  |  | Præmie: |
|  | Heraf hovedfagspoint: | | | -- |  |
|  |  |  |  |  |  | Bedømmelse: |
|  |  |  |  |  |  |
|  |  |  |  |  |  |  |
| Dato: | Sted: |  |  |  |  |  |
|  |  |  | Underskrift dommer | | | |
|  |  |  |  |  |  |  |
| Dato: | Sted: |  |  |  |  |  |
|  |  |  | Underskrift prøveleder | | | |
|  |  |  |  |  |  |  |
|  |  |  |  |  |  |  |
| 1. præmie 153 point, hvoraf mindst 56 er hovedfagspoint. | | | | |  |  |
| 2. præmie 140 point, hvoraf mindst 48 er hovedfagspoint. | | | | |  |  |
| 3. præmie 121 point, hvoraf mindst 40 er hovedfagspoint. | | | | |  |  |
| Ved 0 eller - i en disciplin kan hunden ikke bestå | | | |  |  |  |